२०२१ ट्वेंटी२० क्रिकेट विश्वचषक अमेरिका पात्रता

२०२१ ट्वेंटी२० क्रिकेट विश्वचषक अमेरिका पात्रता ही २०२२ ट्वेंटी२० क्रिकेट विश्वचषकच्या पात्रता प्रक्रियेचा भाग म्हणून खेळली गेलेली स्पर्धा आहे जी नोव्हेंबर २०२१ मध्ये अँटिगामध्ये खेळवली गेली. एप्रिल २०१८ मध्ये, आंतरराष्ट्रीय क्रिकेट समितीने १ जानेवारी २०१९ पासून सदस्य संघांदरम्यान खेळल्या जाणाऱ्या ट्वेंटी२० सामन्यांना पूर्ण आंतरराष्ट्रीय दर्जा दिला. त्यायोगे या प्रादेशिक पात्रता फेरीतील सर्व सामने आंतरराष्ट्रीय ट्वेंटी२० म्हणून खेळवले गेले.

मूलत: ही स्पर्धा १८ ते २४ ऑगस्ट २०२० या कालावधीत होणार होती. २४ मार्च २०२० रोजी, आंतरराष्ट्रीय क्रिकेट समितीने (आयसीसी) पुष्टी केली की ३० जून २०२० पूर्वी होणाऱ्या आयसीसी पात्रता स्पर्धा कोव्हिड-१९ महामारीमुळे पुढे ढकलण्यात आल्या आहेत. डिसेंबर २०२० मध्ये, आयसीसीने साथीच्या रोगाच्या व्यत्ययानंतर पात्रता मार्ग अद्यतनित केला. मे २०२१ मध्ये, टोरँटो, कॅनडा येथे १७ ते २३ जुलै २०२१ या कालावधीत नियोजीत केल्यानंतर, साथीच्या रोगामुळे स्पर्धा पुन्हा पुढे ढकलण्यात आली. त्यानंतर स्पर्धा अँटिगामध्ये होईल असे जाहीर करण्यात आले.

प्रादेशिक अंतिम फेरी

प्रादेशिक अंतिम फेरीचे सामने ७ ते १४ नोव्हेंबर २०२१ दरम्यान अँटिगा मध्ये होणार असल्याचे आयसीसीने जाहीर केले. आयसीसीने १ ऑक्टोबर २०२१ रोजी वेळापत्रक जारी केले. सर्व सामने अँटिगा मधील कुल्डीकगे क्रिकेट ग्राऊंड आणि सर व्हिव्हियन रिचर्ड्‌स स्टेडियम येथे खेळविण्यात आले. बहामासने त्यांचे पहिले आंतरराष्ट्रीय ट्वेंटी२० सामने खेळले

प्रत्येक संघाने इतर संघांशी एक सामना खेळला. गट फेरीच्या शेवटी गुणफलकामध्ये अव्वल दोन संघ २०२२ ट्वेंटी२० क्रिकेट विश्वचषक पात्रता स्पर्धेसाठी पात्र ठरले. 

अमेरिकेने पहिले स्थान पटकावत जागतिक पात्रता फेरीमधले आपले स्थान निश्चित केले. पाठोपाठ १० गुणांसह कॅनडाने ही अमेरिका खंडातून जागतिक पात्रता फेरीमध्ये आरक्षित असलेले दुसरे स्थान आपल्या नावावर केले.

गुणफलक

सामने

इ.स. २०२१ मधील क्रिकेट
२०२२ ट्वेंटी२० क्रिकेट विश्वचषक